**У С Т А В**

 **НА НАРОДНО ЧИТАЛИЩЕ „СЪГЛАСИЕ - 1862” - ЯМБОЛ**

Народните читалища са уникално достояние на българския народ. Създадени в епохата на националното Възраждане, те имат историческа заслуга за запазването и развитието на българския език, зараждането на театралното, музикално и други видове изкуства, както и за съхраняването на националните ценности и добродетели.

НАРОДНИТЕ ЧИТАЛИЩА имат неоценим влог във формирането на българската духовност и култура и са пример за силата на НАЦИОНАЛНИЯ ТВОРЧЕСКИ ДУХ.

 **Г Л А В А П Ъ Р В А**

**ОБЩИ ПОЛОЖЕНИЯ**

**ЧЛЕН 1.** Този устав урежда управлението, дейността, имуществото, финансирането,

издръжката и прекратяването на народно читалище „Съгласие - 1862” в град Ямбол.

**ЧЛЕН 2.** НАРОДНО ЧИТАЛИЩЕ „СЪГЛАСИЕ - 1862” е традиционно самоуправляваща се българско културно-просветно сдружение,което осъществява и функции по изпълнение на държавни културно- просветни задачи. То работи на принципите на доброволността, демократизма и автономията.

**ЧЛЕН 3.** Читалището е юридическо лице с нестопанска цел, което е създадено и функционира в съответствие със Закона за нароциите читалища и този устав.

1. Наименование на читалището: НАРОДНО ЧИТАЛИЩЕ „СЪГЛАСИЕ - 1862”

2. Седалище: гр.Ямбол, област Ямбол

3. Адрес на управление: п.к.8600, тр.Ямбол, ул. „Г.С. Раковски” 20.

4. Печатът на читалището е кръгъл с разтворена книга в средата с текст: НАРОДНО ЧИТАЛИЩЕ „СЪГЛАСИЕ ”, ЯМБОЛ и годината на създаването му - 1862.

**ЧЛЕН 4**. В дейността на читалището могат да участват всички граждани без ограничения, основани на раса, народност, етническа и политическа принадлежност, пол, произход, религия, образование, възраст, убеждения, лично и обществено положение или имуществено състояние.

**ЧЛЕН 5.** Читалището осъществява своята дейност в тясно взаимодействие с други културни и научни институти, учебни заведения, обществени, стопански и нестопански организации, извършващи или подпомагащи културната, просветна и художествено – творческа дейност, организирана от тях, като запазва своята автономия. То може да влиза в договорни отношения с тези или други структури, без да накърнява своите права и интересите си.

**ЧЛЕН 6.** Читалището може да се сдружава с други читалища и сродни организации, без да ограничава самоуправлението на собствената си дейност и имуществото си и за защита на своите интереси, за провеждане на съвместни действия и инициативи.

 **Г Л А В А В Т О Р А**

**ЦЕЛИ, ДЕЙНОСТИ И ЗАДАЧИ**

**ЧЛЕН 7.** НАРОДНО ЧИТАЛИЩЕ „СЪГЛАСИЕ - 1862” има за цел задоволяване обществените потребности на гражданите,свързани с:

1. Развитието и обогатяване на културния живот, социалната и образователната дейност на населението в гр.Ямбол.

2. Запазване на традициите и обичаите на българския народ.

3. Разширяване на знанията на гражданите и подрастващото поколение и приобщаването им към ценностите и постиженията на науката, изкуството и културата.

4. Развитие на творческите заложби на участниците в дейността.

5. Осигуряване на достъп до информация.

6. Възпитаване и утвърждаване на национално самосъзнание.

**ЧЛЕН 8 .**За постигане на целите си ЧИТАЛИЩЕТО извършва основни дейности като:

1. Урежда и поддържа библиотеки, читални, фоно-,фото-, филмо- и видеотеки, както и създава и поддържа електронна информационна мрежа.

2. Развива и подпомата любителското художествено творчество.

3. Организира школи, кръжоци, курсове, клубове, киио- и видеопоказ, празненства, чествания и младежки дейности.

4. Събира, съхранява и разпространява знания за родния край.

5. Създава и съхранява музейни колекции, съгласно Закона за културното наследство.

6. Предоставя компютърни и интернет услуги.

**ЧЛЕН 9.** ЧИТАЛИЩЕТО може да извършва допълнителна стопанска дейност, подпомагаща изпълнението на основната му дейност.

1. Допълнителната стопанска дейност включва:

- сферата на физическата култура, здравеопазването, социални дейности, нформация, взаимоотношенията с училището, църквата и др.

- стопанската дейност може да е производствена, селскостопанска, книгоиздаване, книгопечат, размножителна от сферите на услугите - рекламна, импресарска, управление на недвижими имоти, транспортна и всяка друга стопанска дейност, която не е изрично забранена от закона.

2. Приходите от тази дейност служат за постигане на определените в този устав цели без да разпределя печалба.

3. Стопанската дейност може да се извършва чрез собствени, търговски или граждански дружества, или чрез членство в търговско дружество с други юридически субекти.

4. Допълнителиите стопански дейности не могат да се осъществяват в нарушение на законодателството в България.

**ЧЛЕН 10.** Читалището няма право да предоставя собствено или ползвано от него имущество възмездно или безвъзмездно:

1. За хазартни игри и нощни заведения.

2. 3а дейности на нерегистрирани по Закона за вероизповеданията религиозни общности и юридически лица с нестопанска цел на такива общности.

3. За постоянно ползване от политически партии и организации.

4. На председателя, секретаря, членове на настоятелството и поверителната комисия и на членовете на техните семейства.

 **Г Л А В А Т Р Е Т А**

**ЧЛЕНУВАНЕ В ЧИТАЛИЩЕТО**

**ЧЛЕН 11.**

1/. Членовете на читалището могат да бъдат индивидуални, колективни и почетни.

1. Членството в читалището се учредява или продължава с акта на плащане на членския внос. Води се регистър на читалищните членове.

2/. Индивидуалните. членове. са физически лица, български граждани. Те биват действителни и спомагателни.

1.Действителни членове могат да бъдат дееспособни физически лица,навършили 18 години, плащащи редовно членски внос, те са:

- щатните работници на читалището

- участиици в различните състави и колективи на читалището

- всички граждани,които със средства,материали,база и други форми на дейност подпомагат читалището.

- бивши участници в колективите на читалището, които не са прекъсвали и продължават членството си.

- на действителните членове се издава нарочен документ за членство по списък, одобрен от читалищното настоятелство.

2. Действителните членове имат право да избират и да бъдат избирани в ръководните органи на читалището. Те участват в Общото събрание с право на по един глас.

3.Споматателните членове са лица до 18 години. Те нямат право да избират и да бъдат избирани в читалищното настоятелство и имат съвещателен глас.

4. Членството се прекратява:

- с писмено заявление на читалищния член;

- когато не е платен членския внос в определения срок или системно неизпълнение на задължението за участие в дейността на читалището;

- когато общото събрание изключи читалищен член за грубо нарушение на Устава, за поведение, уронващо доброто име на читалището или за нанесени стопански и финансови щети в особено големи размери.

**ЧЛЕН 12.**

1/. Колективни членове могат да бъдат:

1. Професионални и стопански организации.

2. Търговски дружества,регисгрирани по установения ред, кооперации и сдружения с нестопанска цел.

3. Културно-просветни и любителски клубове, творчески колективи, учебни заведения.

2/. Колективннте членове съдействат за:

1. Осъществяване на целите на читалище „Съгласие - 1862”.

2. Подпомагат дейностите, поддържането и обогатяването на материалната база.

3. Те имат право на 1 /един/ глас в Общото събрание.

3/. Членството на колективните членове се учредява и поддържа чрез писмено споразумение или договор, които не могат да накърняват интересите на читалището.

4/. Колективното членство се прекратява с писмено искане на колективен член, както и при фактическо прекъсване на взаимоотношенията между него и читалището в продължение на една календарна година.

**ЧЛЕН 13.** Почетни членове на читалището са български и чужди граждани и дарители с изключителни заслуги за читалището. Решението за обявяване на почетно членство се взема от Общото събрание по предложение на настоятелството или членове на читалището.

**ЧЛЕН 14.** Всички членове на читалището са длъжни:

1. Да спазват настоящия устав и решенията на органите на управление на читалището.

2. Да работят и съдействат за осъществяване целите и задачите на читалището.

3. Да опазват читалищното имущество и предприемат стъпки за обогатяването му.

4. Да плащат редовно членския си внос.

5. Да не уронват доброто име на читалище „Съгласие - 1862”.

**ЧЛЕН 15.** Всички членове на читалището имат право:

1. Да избират ръководни органи и да бъдат избирани в тях.

2. Да получават информация за дейността на читалището.

3. Да участват в обсъждане на дейността на читалището

4. Да ползват с предимство неговата база и услуги.

**ЧЛЕН 16.** Членовете на читалището с право на глас са носители на особени права и отговорности за съхраняването и обогатяването на имуществото на читалището, включнтелно за имотите, предоставени за безвъзмездно ползване.

 **ГЛАВА ЧЕТВЪРТА**

**УПРАВЛЕНИЕ НА ЧИТАЛИЩЕТО**

**ЧЛЕН 17.** Органи на управление на читалището са: **ОБЩОТО СЪБРАНИЕ, НАСТОЯТЕЛСТВОТО и ПРОВЕРИТЕЛНА КОМИСИЯ.**

**ЧЛЕН 18.** Върховен орган на читалището е **ОБЩОТО СЪБРАНИЕТО** се състои от всички членове на читалището, имащи право на глас.

**ЧЛЕН 19.**

1/. **ОБЩОТО СЪБРАНИЕ:**

1. Изменя и допълва устава.

2. Избира и освобождава членове на Настоятелството, Проверителната комисия и Председателя на читалището.

3. Приема вътрешни актове,необходимн за организацията и дейността на читалището.

4. Изключва членове на читалището.

5. Обявява почетни членове.

6. Определя основните насоки за дейността на читалището.

7. Взема решение за членуване или прекратяване на членството в читалищни сдружения.

8. Приема бюджета на читалището.

9. Приема годишния отчет до 30 март на следващата година.

10. Определя размера на членския внос.

11. Отменя решения на органите за управление на читалището.

12. Взема решение за прекратяване на читалището

13. Взема решения за откриване на клонове на читалището, след съгласуване с Община Ямбол.

14. Взема решение за отнасяне до съда на незаконосъобразнн действия на ръководството или на отделни читалищни членове.

2/.Решеннята на Общото събрание са задължителни за другите органи на читалището.

**ЧЛЕН 20.**

1/. Редовно общо отчетно събрание на НЧ „Съгласие - 1862” се свиква от настоятелството най-малко веднъж годишно, а изборно - на З /трн/ години.

2/. Извънредно общо събрание може да бъде свикано по решение на настоятелството, по искане на проверителната комисия, или на 1/3 от членовете на читалището е право на глас.При отказ на настоятелството да свика извънредно общо събрание, до 15 дни от постъпване на искането проверителната комисия или 1/3 от членовете на читалището с право на глас могат да свикат извънредно общо събрание от свое име.

3/. Поканата за събранието трябва да съдържа дневния ред, датата, часа, мястото на провеждане и кой го свиква. Тя трябва да бъде получена от членовете на читалището срещу подпис или връчена не по-късно от7 /седем/ дни преди датата на провеждането. В същия срок на вратата на читалището и на други общодостъпни места в община Ямбол трябва да бъде залепена поканата за събранието.

4/. Общото събрание е законно, ако присъстват най-малко половината от имащите право на глас членове на НЧ „Съгласие - 1862”. При липса на кворум, сьбраинего се отлага с един час. Тогава събранието е законно, ако на него присъстват не по-малко от 1/3 от членовете при редовно общо събрание и не по- малко от половината плюс един от членовете при извънредно общо събрание.

5/. Решенията се вземат с мнозинство повече от половината от присъстващите членове, освен решенията по чл.19 ал.1 т.1, 4, 11, 12 и 13, които се вземат с мнозинство най-малко 2/3 от всички членове.

6/. Две трети от членовете на общото събрание на читалището могат да предявят иск пред окръжен съд Ямбол за отмяна на решение на общото събрание, ако то противоречи на закона или устава. Искът се предявява в едномесечен срок от узнаването на решението, но не по-късно от една година от датата на вземане на решението.

**ЧЛЕН 21.**

1/. Изпълнителен орган на читалище „Съгласне - 1862” е **НАСТОЯТЕЛСТВОТО.** То се състои най-малко от 9 /девет/ членове, избранн за срок от 3 /три/ години. Същите не могат да имат роднински връзки помежду си по права и съребрена линия до четвърта степен.

2/. **НАСТОЯТЕЛСТВОТО:**

1. Свиква Общото събрание и осигурява изпълнението на взетите от него решения.

2. Подготвя и внася в Общото събрание проект за бюджет на читалището и утвърждава щата му.

3. Подготвя и внася в Общото събрание отчет за дейността на читалището.

4. Назначава секретаря на читалището и утвърждава длъжншсгната му характеристика.

5. Взема решения относно действия на разпореждане и управление с читалищната собственост в допустимите от закона и този устав граници.

6. Настоятелството само определя реда на своята работа. То заседава най-малко четири пъти годишно, като взема решения с мнозинство повече от половината от членовете си.

**ЧЛЕН 22.**

1/. Председателят на читалището е член на настоятелството и се избира от Общото събрание за срок от 3 /три/ години.

2/. **ПРЕДСЕДАТЕЛЯТ:**

1. Организира дейността на читалището, сьобразно закона, устава и решенията на общото събрание и настоятелството

2. Представлява читалището.

3. Свиква и ръководи заседанията на настоятелството и председателства Общото събрание.

4. Отчита дейността си пред настоятелството

5. Сключва и прекратява трудовите договори със служителите, съобразно бюджета на читалището и въз основа на решение на настоятелството.

**ЧЛЕН 23.**

1/. **СЕКРЕТАРЯТ:**

1. Организира изпълнението на решенията на настоятелството, включително решенията за изпълнението на бюджета.

2. Организира и ръководи текущата, основна и допълнителна дейност.

3. Отговаря за работата на щатния н хонорувания персонал.

4. Представлява читалището заедно и поотделно с председателя.

5. Секретарят на читалището се назначава от настоятелството съгласно чл.21 ал.2 т.4 от този устав и е независим от мандатността на настоятелството. Настоятелството делегира правомощия на секретаря, посочени в длъжностната му характеристика.

6. Секретарят по право участва в работата на настоятелството с право на глас, ако не е избран за негов член.

**ЧЛЕН 24.**

1/. **ПРОВЕРИТЕЛНАТА КОМИСИЯ** се състои трима членове, избрани за срок от З /три/ години.

2/.Членове на Проверителната комисия не могат да бъдат лица, които са в трудовоправни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

3/. Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

4/. При констатирани нарушения, проверителната комисия уведомява общото събрание на читалището, а при данни за извършено престъпление - и органите на прокуратурата.

5/. Членовете на Проверителната комисия имат право да участват в заседанията на настоятелството без право на глас при вземане на решения.

**ЧЛЕН 25.** Когато поради смърт, трайна физическа невъзможност или подаване на оставка, председателят на читалището престане да изпълнява задълженията си, или когато поради същите причини настоятелството или проверителната комисия останат с по-малко членове от предвидените в чл.21 ал.1 ,чл.22 ал.1 и чл.24 ал.1, в срок от два месеца общото събрание избира нов председател или попълва състава на съответния орган.

**ЧЛЕН 26.** Не могат да бъдат избирани за членове на настоятелството, на проверителната комисия и за секретари лица, конто са осъждани на лишаване от свобода за умишлени престъпления от общ характер.

**ЧЛЕН 27.** Членовете на настоятелството, включително председателят и секретарят, подават декларации за конфликт на интереси при условията и реда на Закона за предотвратяване и разкриване на конфликт на интереси. Декларациите се обявяват на интернет страницата на читалище „Съгласие - 1862”.

**Г Л А В А П Е Т А**

**ИМУЩЕСТВО И ФИНАНСИРАНЕ**

**ЧЛЕН 28**. Имуществото на читалището се състои от собствени недвижими имоти, движими имоти, ценнн книжа, авторски права, вземания, и от предоставени за безвъзмездно ползване недвижими имоти и други права и задължения.

**ЧЛЕН 29.** Читалището набира средства от следните източници:

1. Членски внос.

2. Субсндия от държавния и от общинския бюджет.

3. Културно-просветна, информационна и образователна дейност, включително школи и курсове.

4. Наеми от движимо н недвижимо имущество.

5. Съвместна дейност с фирми,кооперацни,фондацни,съюзи и други.

6. Дарения н завещания.

7. Други прихоци, включително от стопанска дейност.

**ЧЛЕН 30.** Единният читалищен бюджет се формира от всички приходоизточници собствени и от субсидии.

**ЧЛЕН 31.**

1/. Секретарят на читалището задължително участва в комисията за разпределение на предвидените от общинския и държавен бюджет средства за читалищна дейност. Тези средства се управляват самостоятелно от читалището.

2/. При недостиг на средства в определения бюджет за поддръжка и ремонт на читалищната сграда,.читалището по решение на настоятелството кандидатства пред Общината за предоставяне на необходимите средства въз основа на Чл.23 ал.2 от Закона за народните читалища.

**ЧЛЕН 32.**

1/. Настоятелството изготвя годишния отчет за приходите и разходите, който се приема от общото събрание. Отчетът за изразходваиите от бюджета средства се представя в общината.

2/. Счетоводната отчетност се води в съответствие със Закона за счетоводство и подзаконовите документи.

**ЧЛЕН 33.** Читалището не може да отчуждава недвижими вещи и да учредява ипотека върху тях. Движими вещи могат да бъдат залагаии, отчуждавани, бракувани или заменени с по-доброкачествени само по решение на настоятелството, взето с мнозинство 2/3 от общия им брой.

**ЧЛЕН 34.**

1/. Председателят на читалището ежегодно в срок до 10 ноември представя пред кмета предложения за дейността на читалището през следващата година, за разработване годишната програма за култура.

2/. Годишната програма за развитие на читалищната дейност, утвърдена от Общинския Съвет се изпълнява въз основа на финансово обезпечени договори, сключени между кмета на общината и читалището.

3/. Председателят на читалището представя ежегодно до 31 март пред кмета на общината и общинския съвет доклад за осъществените читалищни дейности в изпълнение на програмата и за изразходваните от бюджета средства през предходната година.

 **Г Л А В А Ш Е С Т А**

**ПРЕКРАТЯВАНЕ**

**ЧЛЕН 35.** Читалището може да бъде прекратено по решение на Общото събрание или на Ямболския окръжен съд. То може да бъде прекратено и с ликвидация.

**ЧЛЕН 36.** Окръжния съд постановява решение за прекратяване на читалището, ако:

- дейността му противоречи на Закона за наредните читалища, Устава и добрите нрави;

- имуществото му не се използва според целите и предмета на дейност на читалището;

- при трайна невъзможност читалището да действа или не развива дейност за период от две гоцини;

- не е учредено по законния ред;

- е обявено в несьстоятелност.

Прокурорът самостоятелно или по подаден сигнал от министъра на културата може да поиска от Окръжния съд да постанови решение за прекратяване на читалището.

**ЧЛЕН 37** .Този устав влиза в сила веднага след приемането му и отменя досега действащия устав, както и всички вътрешни правила, които му противоречат.

**ЧЛЕН 38**. За всички неуредени в този Устав въпроси се прилага Законът за юридическите лица с нестопанска цел.

 **ГЛАВА СЕДМА**

**ЗАКЛЮЧИТЕЛНИ РАЗПОРЕДБИ**

1. Празник на читалището е 26 ноември. Ради Иванов Колесов, основателят на читалището е роден на 26 ноември 1837 г.

Настоящите промени в устава са приети от Общото събрание на Народно читалище „Съгласие - 1862” в град Ямбол, състояло се на 24 март 2010 год.

**ОТЧЕТ**

**За дейността на НЧ ”Съгласие -1862”**

**за 2022 година**

Под знака на кръгла годишнина премина за НЧ „Съгласие 1862“ изминалата 2022 година. Най-старият духовен дом в Ямбол отбеляза 160 години от създаването си. На годишнината бяха посветени всички мероприятия и събития на клубовете и школите към читалището, които макар и по-трудно възстановиха дейността си след трите пандемични години.

 По традиция календарът от събития започна с конкурса за рисунка „Моята Кукерландия – нарисувай ми кукер“, който читалище „Съгласие 1862“ организира със съдействието на община Ямбол като част от маскарадния фестивал Кукерландия. Близо 300 рисунки на млади художници от цялата страна се включиха в надпреварата за призовите места. В селектираните за изложбата рисунки имаше творби на ученици от десетки школи и клубове по изобразително изкуство, както и индивидуални участници от учебни заведения, сред които и рисунка на момиче от Братислава.

 На Благовещение бяха отчетени резултатите и от конкурса за есе „Майчице свята“, посветен на християнския празник на майката – 25 март. В двадесетото издание на конкурса се включиха ученици от 1 до 12 клас от цялата страна, а подкрепа отново получихме от Инер Уил клуб – Ямбол.

 Още един конкурс, посветен на Деня на Земята – 22 април, присъства в календара на културните ни събития. „Да опазим планетата чиста“ е предизвикателство към младите художници и литератори от страната. За участие в двата раздела пристигнаха рисунки и есета на ученици от всички краища на България. Бяха присъдени награди в трите възрастови групи, а 50 от най-добрите рисунки бяха подредени в изложба.

 След тригодишно прекъсване свое издание през 2022 година имаше и Националният театрален конкурс „Този свят е и мой“. Проявата събра на сцената на Синия салон талантливи млади артисти от ямболски училища и детски градини, разделени в четири възрастови групи.

 В четири поредни вечери Синият салон беше домакин на традиционните литературни дни „Ямбол чете“. С най-новите си заглавия пред ямболската публика се представиха Илко Капелев, Красимир Димовски, Звезделин Минков и Здравка Евтимова. Литературен домакин на проявата беше Христо Карастоянов.

 Детският празник „Да рисуваме заедно“ , посветен на 1 юни, привлече пред читалището десетки деца от Ямбол. Заедно с тях рисувахме и се веселихме, а всяко от децата получи лакомство и награда.

 Стотици жители и гости на Ямбол аплодираха танцьорите от ТС „Ромбана“ и Клуб „Хоро“ с ръководители Мая и Румен Тодорови и Клуб „Радост“ с ръководител Радост Георгиева, които сложиха достоен финал на проявите, посветени на Деня на Ямбол с фолклорното ни шоу „Който може го може“. Гости на надиграването бяха участниците от Клуб „Ямболско настроение“ при НЧ „Тракийска лира“.

 Младият автор с ямболски корени Боян Боев отново ни гостува в Синия салон на читалището. Този път той представи своя втори роман „Последна молитва“.

 Богата на прояви и участия беше 2022 година за музикантите от Духовия оркестър с диригент Васил Шейтанов. През февруари оркестърът отбеляза 55 години от създаването си, а фотоизложба проследи историята му от първите стъпки до днес. Годишнината беше отбелязана с голям концерт в Синия салон с гост-солист д-р на изкуствоведческите науки Росица Бояджиева.

 Оркестърът получи покана за участие и в музикалните празници „Златната Диана“ и с богат репертоар от популярни произведения зарадва жителите и гостите на Ямбол. През изминалата година музикантите осъществиха и три образователни концерта за ученици от областта. Десетки бяха и участията им в различни общоградски събития и национални празници. Духовият оркестър участва в церемонията по откриване паметник на Васил Левски в Ямбол, в ритуалите по отбелязване на националните празници 3 март, 6 септември, 22 септември и 24 май. С изпълнения на духовия оркестър преминаха и абитуриентските балове в града, както и отбелязването на 17 януари – денят на освобождението на Ямбол от турско робство. Като част от празничната програма за отбелязване на 160 години от създаването на читалището Духовият оркестър поднесе концерт на потребителите и екипа на Дом стари хора, а годината за музикантите завърши с впечатляващ коледен концерт.

 Детска музикална школа отново беше на ниво и класовете по пиано, цигулка и китара реализираха няколко концерта през годината. Първата им проява беше през месец април на сцената на Синия салон. Три годишни концерта бяха осъществени и в края на творческия сезон, като последователно пред публика се представиха класовете по китара, цигулка и пиано с ръководители Антоанета Кирилова, Ели Попова и Елена Иванова. На Деня на музиката 1 октомври беше посветен още един общ концерт на класовете по китара и цигулка, а в края на месец декември младите музиканти поднесоха на публиката в Синия салон и своите коледни концерти.

 Вокален състав „Бижу“ с ръководител Павлина Христова осъществи няколко големи концерта през годината. По традиция те зарадваха жителите и гостите на Ямбол с Пролетен концерт в навечерието на големия християнски празник Великден. Завършиха с концерт и творческия си сезон, а през месец ноември като част от програмата за отбелязване 160 години от създаването на читалището ни гостуваха с богат репертоар на НЧ „Зора 1945“. Годината на младите изпълнители на двете възрастови формации завърши с коледни концерти в Синия салон и храм „Рождество на пресвета Богородица“.

 Танцов състав „Ромбана“ и Клуб „Хоро“ с ръководители Мая и Румен Тодорови се представиха с няколко участия пред публика през изминалата година. По традиция на 1 март младежи от състава закичиха с мартеници жителите на Ямбол. Те бяха сред поканените да участват във фолклорния празник „От Цветница до Гергьовден“ в с. Ген.Инзово, община „Тунджа“ през април. През месец юни „ТС “Ромбана“ представи богат фолклорен спектакъл с танци от всички фолклорни области на страната, за да закрие творческия си сезон.

 В края на месец юли „Ромбана“ получи покана за концерт на Илинденския събор в с. Дряново, както и покана да участва със свои изпълнения в концерта за отбелязване 33 години от създаването на Дом „Стари хора“ в Ямбол. В края на ноември танцьорите от състава гостуваха на НЧ “Пробуда“ като част от празничната ни програма.

 Не остана без прояви и един от младите ни клубове – ТК „Радост“ с ръководител Радостина Георгиева. Групата се включи успешно във фолклорното шоу „Който може го може“, както и в годишната продукция на танцовата школа. Самодейците от клуба бяха сред поканените изпълнители и на празничния концерт по повод 20 години от създаване на Вокална формация „До-ре-мини“.

 Наситена на прояви беше дейността на Клуб „Лечебните растения в ямболския край“ с ръководител Ваня Борова. В поредицата „Искри от миналото“ пред ученици от СУ „Пиер дьо Кубертен“ бяха представени множество беседи на различни теми и исторически събития. Десетки бяха и лекциите от фолклорната поредица „Празниците на българите“. С театралната постановка „Притча за доброто“ участниците в клуба поздравиха свои връстници по повод Деня на християнското семейство и младеж 21 ноември.

 Мария Ангелова и нейните талантливи възпитанички от Школата по поп и джаз пеене към НЧ"Съгласие 1862" отново вдигнаха високо летвата. Пред препълнения с публика Син салон на читалището те показаха не само вокалните си възможности, но и безупречно сценично поведение по време на годишния концерт на школата.

 Танцът на бащите и дъщерите се превърна в кулминацията на годишната продукция, поднесена от Детска балетна школа. Класически балет, модерен балет, етно ритми -от всичко имаше на този концерт, в който най-малките и вече порасналите възпитаници на Фани Чернаева демонстрираха наученото през завършилия творчески сезон.

 През 2022 година библиотечният филиал към читалището регистрира 1 534 посещения. Общият библиотечен фонд е 12 146 единици, а закупените нови книги през годината са 42. Регистрираните читатели са 114, като 36 от тях са на възраст до 14 години.

 Библиотечният филиал към читалището организира три срещи на игумения Минодора от манастира край с. Кабиле с ученици от ОУ“П.Р.Славейков“ по повод големите християнски празници – Благовещение, Въведение Богородично и Рождество. На тях малките ученици изработваха картички за своите семейства, разговаряха за традициите и семейните ценности. Във филиала бяха подредени и десетки тематични изложби на книги по повод различни празници и кръгли годишнини на автори.

 Силно начало на дейността си отбеляза и най-новата ни формация – „Малечко“ – една добра школа за най-малките артисти. Под ръководството на Емилия Михайлова участниците в групата, заедно с изпълнители от останалите ни клубове и школи , представиха чудесен общ коледен спектакъл „В очакване на Коледа“.

 Започнахме отчета за дейността си с годишнината от създаването на читалището ни и ще завършим с този акцент. В края на ноември отбелязахме 160 години НЧ „Съгласие-1862“ с празнична програма и концерт на открито на Духовия оркестър. По традиция бяха поднесени цветя пред барелефа на основателя Ради Колесов, а тържественото събрание и концертът „Нашите таланти” събра в Синия салон на читалището гости, ръководители и участници в клубове и школи, читалищни деятели и приятели на читалището.

 Богатата на събития дейност на читалището беше съпътствана и с различни награди, спечелени от наши възпитаници. Талантливата млада изпълнителка Патрисия Симеонова от школата по поп и джаз пеене с ръководител Мария Ангелова донесе GRAND PRIX от III Международен фестивал "Orfeo en Espana en casa" , който се проведе в испанския град Малага. Тя беше удостоена с първа награда на Осмия национален конкурс за млади изпълнители „Песенна палитра“ – гр. Карлово, на VIII фестивал за вокални изпълнители – гр. Банкя и на международния конкурс за певческо изкуство „Белканто“. Патрисия Симеонова беше класирана на второ място на международния конкурс „Речни ноти“ и на трето място на Международния конкурс за популярна песен „Нова музика“.

 Трето място в конкурса „Белканто“ завоюва и Моника Калчева от същата школа.

 Две индивидуални награди на Международния фестивал на изкуствата „Музите“ в гр. Созопол спечелиха Наталия Ковачева – първо място и Мария Костадинова – второ място. Двете са част от ВС „Бижу“ с ръководител Павлина Христова. „Бижу“ спечели първо място при съставите от втора възрастова група на същия конкурс, а по-малката формация зае престижното трето място.

 Плакет за отлично представяне на XXI-то издание на Общинския пролетен празник на хармонията и красотата "От Цветница до Гергьовден" в с. Генерал Инзово получи танцов състав "Ромбана" с ръководители Мая и Румен Тодорови.

 Трима от ръководителите на формации към читалището също бяха отличени през годината. Грамота за особен принос в изграждането и формирането на културната ни идентичност чрез изкуството получи Павлина Христова от Сдружение „Музите“ – гр. Созопол.

 Фани Чернаева – дългогодишен ръководител на Детска балетна школа и Михаил Попов – ръководител на Школа по изобразително изкуство станаха носители на почетните грамоти и наградите на Ротари клуб – Ямбол за 2022 година по повод Деня на народните будители.

**ПРОГРАМА ЗА ДЕЙНОСТТА НА НЧ ”СЪГЛАСИЕ- 1862” гр.ЯМБОЛ**

 **ПРЕЗ 2023 ГОДИНА**

Членове на читалището за 2023год. – 169 бр.

 Дейността на НЧ”Съгласие 1862” ще се развива в няколко основни направления:

**1.Образователна дейност – школи по изкуства**

Образователната дейност на читалището чрез образователните концерти и библиотеката, се развива успешно, съвместно с детските градини и почти всички учебни заведения в града.

1.1Детска музикална школа с класове по:

* пиано с преподавател Eлена Иванова

- китара с преподавател Антоанета Кирилова

- джаз и поп пеене с ръководител Мария Ангелова

1.2.Детска балетна школа с ръководител Стефанка Чернаева

1.3.Школа за народни танци”Ромбана” с ръководители Мая и Румен Тодорови, Радост Георгиева

1.4.Школа по изобразително изкуство с ръководител Михаил Попов

1.5.Театрална група „Палечко” с ръководител Атанас Жеков

1.6. Театрална формация „Малечко“ с ръководител Емилия Михайлова

1.7.Образователни концерти на Духовия оркестър, Школа за народни танци „Ромбана”, Детска балетна школа, Клас по джаз и поп пеене, Театрална група „Палечко”, Театрална формация „Малечко“.

**2.Професионална музикална дейност.**

2.1.Духов оркестър с диригент В.Шейтанов

**3.Любителско художествено творчество**

3.1.Рок група „Крос”

3.2.Детска вокална група „Бижу”

**4.Клубна и кръжочна дейност**

4.1. Клуб „Хоро”за любители на народни танци над 18 год.

4.2. Клуб „Радост“ за любители на народни танци над 18год.

4.2.Клуб „Лечебните растения в Ямболския край”

4.3. Кръжок по рисуване

**5.Библиотека**

5.1.Библиотечно обслужване за 2022 год.- библиотечен фонд – 12 146 библиотечни единици; нови книги за 2022 год. – 42 бр.; брой читатели - 114 бр.; брой посещения – 1 534.

5.2.Провежда литературната поредица „Четем заедно…”за ученици и деца от ОДЗ.

5.3.Експонира изложби и кътове с литература по повод годишнини на литературни творци.

**6.Организиране на културни прояви**

6.1.Честване на национални и регионални празници.

6.2.Художествени изложби.

6.3.Провеждане на литературните дни „Ямбол чете”.

6.4.Фолклорно шоу ”Който може, го може”-в деня на Ямбол, „Свети Дух”.

6.5.Хепънинг „Силните духом не се друсат”.

6.6.Фолклорен цикъл ”Празниците на българина”.

6.7.Представяне на нови книги и техните автори.

6.8.Отбелязване празника на читалището 26 ноември с концерт ”Нашите таланти”.

6.9.Тематични срещи по родолюбие ”Искри от миналото”.

6.10.Тематични срещи от цикъла „Здравословно образование”.

6.11.Беседи, викторини и състезания по екология.

6.12.Провеждане на музикалните празници „Златната Диана”.

6.13.Отбелязване на 21 ноември – Деня на християнското семейство и православната младеж с кулинарен конкурс „Вкусно, защото е домашно”.

**7.Организиране на творчески конкурси.**

7.1.Литературен конкурс „Благовещение”.

7.2.Театрален конкурс ”Този свят е и мой”.

7.3.Конкурс за есе и рисунка „Да опазим планетата чиста”- за Деня на Земята 22 април.

7.4.Конкурс за рисунка на асфалт „Мое детство, моя мечта” на 1 юни.

7.5.Конкурс за детска рисунка „Моята Кукерландия”.

СПИСЪЧЕН СЪСТАВ НА НАСТОЯТЕЛСТВОТО:

1.Митко Филипов Филипов – Председател

2. Иван Стефанов Стефанов – член

3. Лъчезар Събев Ханджиев – член

4. Кольо Христов Пехливанов – член

5. Христо Атанасов Христов – член

6. Красимир Танев Пенчев – член

7 Димитър Стоянов Драганов – член

8. Генка Димова Тепсизова – член

9. Димитър Стефков Ставрев – член

СПИСЪЧЕН СЪСТАВ НА ПРОВЕРИТЕЛНАТА КОМИСИЯ:

1. Виолина Иванова Кавалджиева – Председател

2. Ягода Иванова Димова – член

3. Йордан Йорданов Стефанов - член